विज्ञान एवं प्रौद्योगिकी मंत्रालय
डॉ. जितेंद्र सिंह ने उधमपुर में सीएसआईआर-आईआईआईएम द्वारा आयोजित 2 दिवसीय 'स्टार्ट-अप कॉन्क्लेव' का उद्घाटन किया
पीएम नरेन्द्र मोदी द्वारा शुरू किया गया स्टार्ट-अप आंदोलन अब बी-टाउन सहित भारत के हर हिस्से में पहुंच रहा है: डॉ. जितेंद्र सिंह
उधमपुर में "यंग स्टार्ट-अप एक्सपो" उद्योग के साथ-साथ क्षेत्र में उद्यमियों के लिए नए रास्ते तलाशने का अवसर प्रदान करता है- डॉ. जितेंद्र सिंह
पीएम नरेन्द्र मोदी के नेतृत्व में भारत का कद बढ़ा है; जी20 अध्यक्षता और इंटरनेशनल मिलेट्स ईयर इसके सबसे अच्छे उदाहरण हैं: डॉ. जितेंद्र सिंह
पीएम नरेन्द्र मोदी के नेतृत्व में पिछले 9 वर्षों में भारत में स्टार्ट-अप 300 गुना बढ़ा: डॉ. जितेंद्र सिंह
केंद्रीय राज्य मंत्री  विज्ञान और प्रौद्योगिकी; एमओएस पीएमओ, कार्मिक, लोक शिकायत, पेंशन, परमाणु ऊर्जा और अंतरिक्ष, डॉ जितेंद्र सिंह ने आज कहा, प्रधानमंत्री नरेन्द्र मोदी द्वारा जिस स्टार्ट-अप आंदोलन को मजबूत किया गया है वो अब बी-टाउन समेत देश के हर कोने में पहुंच रहा है। जम्मू-कश्मीर के उधमपुर में हो रहा 2-दिवसीय "यंग स्टार्टअप एक्स्पो' क्षेत्र में उद्योग के साथ-साथ उद्यमियों के लिए नए रास्ते तलाशने का अवसर प्रदान कर रहा है। डॉ. जितेंद्र सिंह ने उधमपुर में दो दिवसीय 'यंग स्टार्ट-अप एक्सपो' का उद्घाटन करते हुए ने यह बात कही।
डॉ. जितेंद्र सिंह ने कहा कि पीएम नरेंद्र मोदी के तहत, जम्मू और कश्मीर को हर चीज में सर्वोच्च प्राथमिकता दी जाती है, यही कारण है कि जम्मू-कश्मीर भारत में विकसित राज्यों और केंद्रशासित प्रदेशों के साथ विकास के मामले में प्रतिस्पर्धा कर रहा है।
डॉ. जितेंद्र सिंह ने कहा, वर्ष 2023 कई कारणों से महत्वपूर्ण है क्योंकि यह वह वर्ष है जब भारत जी20 की अध्यक्षता प्राप्त करने में सक्षम रहा है, इस वर्ष को पीएम नरेन्द्र मोदी के प्रयासों के कारण संयुक्त राष्ट्र द्वारा अंतर्राष्ट्रीय मिलेट्स वर्ष के रूप में मनाया जा रहा है जो दर्शाता है वर्तमान सरकार के तहत दुनिया में भारत का कद कैसे बढ़ा है।
डॉ जितेंद्र सिंह ने कहा, भारत में स्टार्ट-अप पिछले 9 वर्षों में 300 गुना बढ़ गया है, 2014 से पहले लगभग 350 स्टार्ट-अप से, 100 से अधिक यूनिकॉर्न के साथ स्टार्ट-अप में 90,000 से अधिक की छलांग लगाई गई है।
डॉ जितेंद्र सिंह ने आगे कहा, भारत में युवाओं में प्रतिभा, क्षमता, इनोवेशन और रचनात्मकता की कोई कमी नहीं है, लेकिन उनके पास राजनीतिक नेतृत्व से अनुकूल वातावरण और उचित संरक्षण की कमी रही है जो उन्हें अब प्रधानमंत्री मोदी द्वारा प्रदान की गई है।
डॉ. जितेंद्र सिंह ने कहा कि पिछले 9 वर्षों में पीएम मोदी के नेतृत्व वाली सरकार का फोकस न केवल रोजगार पैदा करना बल्कि उद्यमिता का निर्माण करना भी रहा है।
पीएम नरेन्द्र मोदी का मंत्र 'स्टार्टअप इंडिया, स्टैंडअप इंडिया' इस देश के युवाओं के लिए लाखों रोजगार के अवसर पैदा कर रहा है। यह धीरे-धीरे सरकारी नौकरी की मानसिकता से बाहर आ रहे हैं और नए और संभावनाओं से भरे क्षेत्रों में अवसर पैदा करने के लिए तैयार हैं और बदले में नौकरी के अवसरों का निर्माण कर रहे हैं।
निदेशक सीएसआईआर-आईआईआईएम जम्मू, डॉ. ज़बीर अहमद ने इस दिन को जिला उधमपुर के लिए ऐतिहासिक बताया, जिसे इस दो दिवसीय 'स्टार्ट-अप कॉन्क्लेव' के लिए चुना गया है। डॉ. ज़बीर ने जोर देकर कहा कि उधमपुर जिले और अन्य निकटतम जिलों के लोगों को, जो आर्थिक विकास के इंजन हैं, इस 'स्टार्ट-अप कॉन्क्लेव' का दौरा करना चाहिए ताकि उन्हें स्टार्ट-अप के लाभों के बारे में जानकारी हासिल की जा सके।
स्टार्टअप कॉन्क्लेव में चेयरपर्सन डीडीसी उधमपुर, श्री लाल चंद, उपाध्यक्ष डीडीसी, जूही मन्हास पठानिया, निदेशक सीएसआईआर-आईआईआईएम, डॉ. ज़बीर अहमद, उपायुक्त उधमपुर, श्री सचिन कुमार वैश्य, डीआईजी उधमपुर-रियासी रेंज, श्री मोहम्मद सुलेमान चौधरी, एसएसपी उधमपुर, डॉ. विनोद कुमार के अलावा बीडीसी, डीडीसी और जिला प्रशासन के अन्य अधिकारी शामिल थे।